open-index/open-wikipedia-markdown huggingface dataset:
Gynodiøci

**Gynodiøci**, av gr. gyno- (kvinne) + di- (to) + oikos (hus) (adjektiv: *gynodiøcisk* eller *gynodioik*) betegner de artene (eller populasjonene) av frøplanter som har noen planter som kun har hunnlige blomster og noen planter som kun har tvekjønnede blomster.

Som regel har de hunnlige plantene i en slik populasjon mindre blomster enn hermafrodittene. Dette har vært tatt til inntekt for det synet at blomsten hos dyrepollinerte blomsterplanter er et overveiende hannlig organ (viktigere med pollinatorbesøk for den hannlige funksjonen), men dette er et omdiskutert tema innen pollineringsøkologien.

Eksempler på arter der gynodioike populasjoner forekommer er skogstorkenebb og blodstorkenebb.

## Referanser
André Kiesewetter

**André Kiesewetter** (født 1969) er en tidligere tysk skihopper som var aktiv fra 1987 til 1995.

Kiesewetter var den første tyske hopperen som tok i bruk V-stilen. Etter at svenske Jan Boklöv hadde dominert verdenscupen sesongen 1988/89, besluttet Kiesewetter å lære seg den nye teknikken. I desember 1990 vant han sine første verdenscupseire i Lake Placid og Sapporo. Under VM 1991 i Val di Fiemme var han med på å ta bronse i laghoppingen sammen med Jens Weißflog, Dieter Thoma og Heiko Hunger. I normalbakken ble Kiesewebber nr. 12, og i storbakken nr. 17. Ved sesongens slutt lå han på tiendeplass i verdenscupsammendraget.

Under skiflygningen i Planica i 1991 hoppet Kiesewetter 196 meter, men klarte ikke å stå. Hadde han klart det ville dette vært ny verdensrekord.

Under forberedelsene til den neste sesongen falt Kiesewetter høsten 1991 under trening i Oberhof. Etter at resten av verdenseliten også hadde tilegnet seg den nye hoppteknikken, ble det vanskeligere for Kiesewetter å etablere seg i verdenstoppen igjen. De neste sesongene deltok han bare i få renn i verdenscupen, og kom bare sjelden blant de 50 beste. han la opp i 1995.

Etter hopperkarrieren utdannet Kiesewetter seg til fysioterapeut, og har vært tilknyttet flere håndballklubber.

## Meritter
### Verdensmesterskap
* 1991 Val di Fiemme – bronse i laghopping

### Verdenscupen
* 2 verdenscupseire
* 4 pallplasseringer

### Nasjonale mesterskap
* 1 seier (storbakke 1991)
* 1 tredjeplass (normalbakke 1991)

## Referanser


## Eksterne lenker
*
Markus Eggenhofer

**Markus «Eggi» Eggenhofer** (født 11. desember 1987 i Radstadt) er en østerriksk skihopper.

Sesongen 2007/2008 vant Eggenhofer tre renn i FIS-cupen, oppnådde flere pallplasseringer og gikk til topps sammenlagt. 29. november 2008 debuterte han i verdenscupen, da han ble nr. 25 i Kuusamo. Hans beste plassering (per 20. januar 2009) er fra Engelberg 21. desember 2008, der han ble nummer 8.

Eggenhofers lengste skihopp målte 192 meter (Bad Mitterndorf 2006).

## Referanser


## Eksterne lenker
* 
* Markus Eggenhofers offisielle hjemmeside
Atle Skarsten

**Atle Skarsten** (født 15. september 1962) er flyger og lokalhistoriker fra Tananger i Sola kommune. Han skriver jevnlig lokalhistoriske artikler med en fokus på det maritime og andre verdenskrig. 

I 2004 gav Skarsten ut dokumentaren *Solabuen i Amerika*, en samling av utvandrede solabuers skjebner i Amerika. I 2008 kom boken *Solas eldste historie* som Skarsten har skrevet sammen med Tor Erik Hansen. Boken tar for seg kommunens historie fra steinalderen frem til og med vikingtiden. I 2010 lanserte han og medforfatter Michael Stokke boken *Blod og tårer* som presenterer de sovjetiske krigsfangene og sivile tvangsarbeidernes skjebne i Rogaland under andre verdenskrig. Høsten 2013 kom Skarstens første barnebok *Rottongane og gullskatten*. Sammen med medlemmer i Militærhistorisk Forening Rogaland gav han høsten 2014 ut boken *Tyske vinger over Sola og Forus*. 

Våren 2015 kommer Skarsten med bøkene *D. Danielsen 140 år,* om den eldste bedriften i Sola og *Sola, sjøen og krigen,* om krigsseilerne fra Sola, hjemme og ute. Per 2015 jobber han med historien om skøyta ''Sjøleik'' og ikke minst flyktningene som fulgte den fra Tananger til England i 1941.

Skarsten har mottatt kulturprisen i Sola kommune (1999) og Tananger-Losen fra Lions (2003) for sitt lokalhistoriske arbeid. 

## Bibliografi
* *Solabuen i Amerika* 2004 ISBN 82-996924-0-7
* *Solas eldste historie* 2008 ISBN 978-82-997946-0-2
* *Blod og tårer -historien om sovjetiske krigsfanger og sivile tvangsarbeidere i Rogaland 1941-1945* 2008 ISBN 9788282330398
* *Rottongane og gullskatten* 2013 ISBN 9788282332125
* *Tyske vinger over Sola og Forus* 2014 ISBN 9788282332606

## Referanser


## Eksterne lenker
* Forfatterens hjemmeside
* Solas eldste historie hos Bokkilden
* Blod og tårer hos Commentum forlag
* Rottongane og gullskatten hos Commentum forlag
* Tyske vinger over Sola og Forus hos Commentum forlag
Amelia Mus

**Amelia Mus** er en fiktiv person i «museuniverset». Hun er Mikke Mus' søster, og moren til Tipp og Topp som er Mikkes nevøer.

Amelia har gjort svært få opptredener i tegneseriene. Første gang hun ble sett, tidlig på 1930-tallet, spurte hun Mikke om han kunne passe på guttene hennes, og ble da kjent som *Mrs. Fieldmouse*. Slektskapet til Mikke Mus var på denne tiden ikke kjent, men etterhvert ble det klart at hun var Mikkes søster.

Tipp og Topp ble etterhvert kjent som Mikkes nevøer, men det er fortsatt mye som er ukjent ved Amelia Mus på grunn av hennes svært begrensede opptreden.

## Amelia på andre språk

## Kilder
https://web.archive.org/web/20090107021504/http://www.mickeypedia.com/articles/Disney/Amelia_Fieldmouse.html
http://coa.inducks.org/character.php?c=Mrs.+Fieldmouse
Ferjesambandet Mannheller–Fodnes

**Mannheller–Fodnes** er et fergesamband på riksvei 5 over Sognefjorden mellom kommunene Sogndal og Lærdal i Indre Sogn. Strekningen betjenes av rederiet Norled med fergene MF «Mannheller» og MF «Fodnes» som ble levert i 2020 og 2021. I 2007 ble 517&nbsp;718 biler fraktet i det som er et av de mest traffikerte fergesambandene over Sognefjorden.

## Historikk
Fergesambandet ble tatt i bruk 29. september 1995. Dette var basert på en ny og en nokså ny ferjekai (Fodnes ferjekai åpnet 2 år i forveien), som var bundet sammen med riksveinettet med hver sin tunnel: Samme dag som fergesambandet ble startet, ble også Fodnestunnelen åpnet. Den sørget for at kommunene Lærdal og Årdal ble knyttet tettere sammen. Samtidig åpnet også Amlatunnelen og Mannheller ferjekai nord for Sognefjorden.

Samme dag som ferjesambandet åpnet ble to eksisterende fergeruter lagt ned: For trafikk mellom Sogndal og Lærdal ble sambandet Kaupanger-Revsnes lagt ned. For trafikk mellom Sogndal og Årdal ble Kaupanger-Fodnes, som to år tidligere hadde erstattet Kaupanger-Årdalstangen, historie. Grunnen til at rutene fra Kaupanger ble lagt ned var ganske enkelt at trafikken ble flyttet til Mannheller (på andre siden av Amlatunnelen) for å få kortere reisetid. Veien mellom Revsnes og Lærdal var også rasfarlig. Mannheller fergekai ligger i det som tidligere var en øde strand. Det er såpass trangt på stedet at oppstillingsplassen delvis er bygd inne i fjellet. Fergekaien ble tildelt Vakre vegers pris i 1997.

Fergestrekningen fikk ytterligere trafikkøkning i november 2000 da Lærdalstunnelen åpnet. Riksveisambandet Gudvangen-Kaupanger-Lærdal ble da lagt ned, men den ruten har siden 2001 fortsatt som turistrute i sommerhalvåret.

### Oversikt

## Se også
* Ferjesamband i Norge

## Referanser


## Kilder
*
Calexico (band)

**Calexico** er en amerikansk rockegruppe med opphav fra Tucson, Arizona.

## Medlemmer

* Joey Burns – gitar og vokal
* John Convertino – trommer 
* Paul Niehaus – elektrisk gitar
* Jacob Valenzuela – keyboard, trompet og vibrafon
* Martin Wenk – accordion, gitar, synthesizer, trompet og vibrafon (sometimes harmonica) 
* Volker Zander – bass

## Diskografi
### Album
* 1997 *[[Spoke (album)|Spoke]]*
* 1998 *[[The Black Light]]*
* 2000 *[[Hot Rail]]*
* 2003 *[[Feast of Wire]]*
* 2006 *[[Garden Ruin]]*
* 2008 *[[Carried to Dust]]*

### EP-er
* 2001 *[[Even My Sure Things Fall Through]]*
* 2004 *[[Convict Pool]]*
* 2004 *[[Black Heart (album)|Black Heart]]*
* 2005 *[[In the Reins]]* with Iron & Wine

### DVD
* 2004 *World Drifts In: Live at the Barbican*

### Remixer
* 2001 "Human Calexico Vocal Version"

## Eksterne lenker
* 
* Calexico på MySpace
* Calexico lyrics
* Concert photos by Laurent Orseau (Black Session)
* Interview with Joey Burns and photos by Jonathan Leyser
* Calexico collection at the Internet Archive's live music archive
* The Sound of the Desert: Calexico's Expansive Americana, CBC Radio 3 session; text by Scott Lingley, photography by Kristopher Grunert
* ''Carried to Dust'' interview with Joey Burns and John Convertino in ''L.A Weekly'', September 2008.
* Calexico's Joey Burns writes about his eight favorite songs
Tommy Lapid

**Josef** «**Tommy**» **Lapid** (hebraisk: ; tidligere **Tomislav Lampel**; født 27. desember 1931 i Novi Sad, Jugoslavia, død 1. juni 2008 i Tel Aviv) var en israelsk journalist, forfatter og politiker.  Han overlevde Holocaust i Ungarn (som Adolf Eichmann administrerte) og flyttet til Israel der han ble en fremstående journalist og politiker.  Han var leder for det liberale partiet Shinui fra 1999 til 2006, og justisminister i Ariel Sjarons regjering fra 2003 til 2004. Han forlot regjeringen i protest mot det han mente var urimelige tilskudd til ultraortodokse.
## Liv og virke
### Bakgrunn
Lapid ble født inn i en jødisk familie med ungarsk bakgrunn og hadde mye av barndommen i Jugoslavia. Under annen verdenskrig ble han og familien plassert i ghettoen i Budapest, samtidig som faren ble satt i konsentrasjonsleir og døde. 
### Til Israel
Lapid og resten av familien overlevde holocaust i Ungarn blant annet ved hjelp fra Raoul Wallenberg og flyttet til Israel i 1948. «Alt jeg gjør har bakgrunn i Holocaust» uttalte Lapid i 2003.

Tommy Lapid rapporterte fra rettssaken mot Adolf Eichmann i 1961.

Han ville at Israel skulle være en sekulær stat og var kritisk til det han mente var uvanlig stor innflytelse fra ultraortodokse. Etter kommunistregimenes fall i Øst-Europa arbeidet Lapid for Robert Maxwell blant annet med oppkjøp av aviser i Ungarn og Jugoslavia.

Lapid var utdannet fra Universitetet i Tel Aviv og arbeidet deretter som journalist blant annet i den ungarskspråklige *Uj Kelet* og senere i den riksdekkende *Maariv*. Senere gikk han over til den israelske rikskringkastingen, der han etterhvert fikk høye stillinger.

På slutten av nittitallet gikk Lapid inn i politikken og ble raskt leder for partiet Shinui ("forandring"). I 1999 ble han valgt inn i Knesset, på en sekulær politisk plattform. Lapid arbeidet spesielt imot de ultraortodokses innflytelse i israelsk politikk. 

I 2003 gjorde Shinui et brakvalg, og ble tredje største parti i Knesset med 15 mandater. Lapid gikk derfor inn i regjeringen der han var utenriksminister, men trakk seg året etter blant annet etter samarbeidsproblemer med partiet Agudat Israel. I 2006 gikk Lapid ut av Shinui, og inn i det nystartede partiet Hetz. Han spilte imidlertid ingen sentral rolle i Hetz, og gikk over til å bli styreleder for Yad Vashem, et verv han hadde frem til sin død i 2008.

Lapid skrev skuespill og var en periode leder for Israels sjakkforbund.

## Referanser
International Biathlon Union

**International Biathlon Union** (**IBU**) er det internasjonale forbundet for skiskyting. Hovedkvarteret ligger i Salzburg i Østerrike. Forbundet står for avviklingen av Verdenscupen i skiskyting, IBU-cupen (den tidligere *Europacupen i skiskyting*), VM i skiskyting og skiskyting under vinter-OL. Dessuten er forbundet ansvarlig for junior-VM og Europeisk mesterskap i skiskyting. 

IBU ble stiftet 2. juli 1993 og den direkte årsaken til stiftelsen var ønsket om utskillelse fra det gamle forbundet (UIPMB), som også inkluderte Moderne femkamp. Alle de nasjonale forbundene i skiskyting fulgte automatisk med til det nye forbundet. Den internasjonale olympiske komité anerkjente forbundet først i 1998.

Forbundets øverste organ, Kongressen, møtes hvert annet år og den første kongressen ble avholdt i Salzburg i 1994.

I Norge er skiskytteridretten organisert av Norges Skiskytterforbund.

## Presidenter for UIPMB/IBU
* Tom Wiborn, Sverige 1948&ndash;1949
* Gustaf Dyrssen, Sverige, 1949&ndash;1960
* Sven Thofelt, Sverige, 1960&ndash;1988
* Igor Novikov, Sovjetunionen/Russland, 1988&ndash;1992
* Anders Besseberg, Norge, 1992&ndash;2018
* Olle Dahlin, Sverige, 2018&ndash;

## Eksterne lenker
*
BIT

**BIT** er en frivillig linjeforening (studentorganisasjon) for bachelorstudenter i Økonomi og IT-Ledelse ved Handelshøyskolen BI («BI» i dagligtale, tidligere *Bedriftsøkonomisk Institutt*, engelsk betegnelse *BI Norwegian School of Management*). Norges største private læreinstitusjon og Europas nest største handelshøyskole. 

*BIT jobber for*:
* Et forbedret sosialt og akademisk tilbud for studentene.
* Stadig oppdatert faglig kompetanse.
* Markedsføring av studiet mot næringslivet og ungdom, samt promotering av studenter mot potensielle arbeidsgivere.
*

Styret består av leder, nestleder, fagansvarlig, økonomiansvarlig, informasjonsansvarlig, markedsansvarlig, sosialansvarlig og prosjektansvarlig. Styrevalg gjennomføres skjer i 4. kvartal, hvert kalenderår, da styret fungerer i kalenderåret.

## Historie
BIT – Linjeforeningen for Økonomi og IT-ledelse så dagens lys i 1999 da studiet innen IT-ledelse ble lansert mens Handelshøyskolen BI fortsatt var lokalisert i Sandvika og på Schous plass. «IT-ledelsesgruppen» var på den tiden et organ for studiet, underordnet hovedforeningen BISON, som skiftet navn da BI flyttet. Studiet skiller seg ut fra de andre linjene på BI da det i tillegg til et solid fundament i økonomiske fag (90 Studiepoeng), har et sterkt fokus på emner som E-Business, operativ IT-ledelse, strategi, applikasjonsutvikling, informasjons- og datasikkerhet, IT-prosjektledelse, kunnskapsledelse, webutvikling og publisering, samt bruk/anskaffelse og implementering av løsnings -og ledelsesverktøy.

### Styreledere
* 2009&ndash;2010 Mehran Raisi Esfahani
* 2007&ndash;2009 Jan Henrik Schou Straumsheim
* 2006&ndash;2007 Anders Skottene

### Kontaktinformasjon
BIT v. SBIO
Nydalsveien 37
0442 OSLO

## Eksterne lenker
* BIT – Linjeforeningen for Bachelorstudiet i Økonomi og IT-ledelse
* Handelshøyskolen BI
* Studentforeningen for BI Oslo
Argonnerskogen

**Argonnerskogen** ligger nordøst i Frankrike. Slaget ved Valmy ble utkjempet her i 1792. Skogen er kjent for harde kamper mellom allierte og tyskere under første verdenskrig. Den senere generalfeltmarskalk Erwin Rommel fikk Jernkorset av 1.klasse for tapperhet ved kampene der.
Caipora

**Caipora** er en eksistens eller guddom i Tupi-Guarani-stammens mytologi i Brasil som beskytter dyrene mot jegere. Det representeres av en mørkhudet, liten indianer, stundom kvinnelig, naken med et langt svart hår, røykende på en sigar og svært ondsinnet. Andre beskrivelser fremstiller et kraftig menneskelig vesen med revehode. Andre ganger er det sagt at det har føttene snudd bakover for å lure forfølgere, og noen sier at det rider på et stort navlesvin.

Det er kjent som en beboer i jungelen som en hersker over alle dyr og svært hevngjerrig overfor jegere som ikke respekterer rettferdighet i jakten. Det er sagt at det skremmer vekk jaktbytte og skjuler dyrespor eller gjør det slik at jegerne går seg bort i jungelen.

## Se også
* Brasiliansk mytologi
Didrik Tønseth (diplomat)

**Didrik Tønseth** (født 8. oktober 1944) er en norsk advokat og diplomat. Han var fra 2006 til 2011 ambassadør ved Norges ambassade i Seoul, og fra 2007 også i Nord-Korea.

## Utdannelse
Han er utdannet cand.jur. ved Universitetet i Oslo og har mastergrad i europeisk rett fra Europa-colleget.

## Karriere
Han begynte i utenrikstjenesten i 1974 og var underdirektør i Utenriksdepartementet 1993–1994. Han var advokat hos Regjeringsadvokaten 1994–1997 og hos advokatfirmaet BA-HR 1997–1999, underdirektør i Utenriksdepartementet 1999–2000 og spesialrådgiver 2000–04. Han var ministerråd ved EU-delegasjonen i Brussel 2005–2006 og deretter ambassadør i Seoul 2006–2011, til han ble avløst av Torbjørn Holthe. Han var seniorrådgiver i Utenriksdepartementet 2011–2012, minister ved Norges delegasjon i Genève 2012–2013 og igjen seniorrådgiver i Utenriksdepartementet fra 2013.

Tønseth var som ambassadør i Seoul automatisk styremedlem i Norwegian Business Association Korea, en forening for norske firmaer i Korea.

I februar 2016 begynte han som advokat i et advokatfellesskap i Oslo.

## Æresbevisninger og utmerkelser
Didrik Tønseth ble i 2007 utnevnt til ridder 1. klasse av Den Kongelige Norske Fortjenstorden.

## Referanser
Kommunikasjonsforeningen

**Kommunikasjonsforeningen** er en norsk interesseorganisasjon for personer som arbeider eller utdanner seg innen kommunikasjon. Foreningens hovedoppgave er å posisjonere kommunikasjonsfaget og fremme profesjonell og etisk forsvarlig kommunikasjon. 

Foreningen har per 2024 ca. 4300 medlemmer.

## Historikk
Det Norske Public Relations Forening ble stiftet med Hans Olav, leder for Utenriksdepartementets pressetjeneste, som første formann. Blant de første medlemmene var Alfhild Hovdan, daværende turistsjef i Oslo.  

I 1972 endret foreningen navn til Norsk Public Relations Forening.

Foreningen fusjonerte med Norske Bedriftavisers Redaktørforening i 1982 og ble til Norsk Forening for Informasjon og Samfunnskontakt.

FOI og Informasjonsforeningen slo seg sammen i 2000 og dannet Norsk Kommunikasjonsforening, ofte referert til som Kommunikasjonsforeningen. Den nye foreningen hadde 2300 medlemmer, med en høyere andel kvinner enn menn. Foreningen hadde da elleve lokallag.

## Organisasjon og struktur

**Styreledere 1999–**
* Hans Wilhelm Gullestad (1999-2001)
* Eric Cameron (2001-2003)
* Frode Vik Jensen (2003-2007)
* Elin Klakken Kleven (2007-2011)
* Astrid Harriet Mjærum (2011-2013)
* Nils Petter Strømmen (2013-2017)
* Gro Bogen Nilsen (2017-2021)
* Svein Inge Leirgulen (2021-2025)
* Lene Bergmann (2025–)

## Prisutdelinger
Norsk Kommunikasjonsforening deler årlig ut «Åpenhetsprisen» og «Den nordnorske kommunikasjonsprisen».

## Referanser

## Eksterne lenker
*
Brunstad

**Brunstad** kan vise til:

*Brunstad Christian Church – internasjonalt kristent trossamfunn som oppsto i Horten, Norge
*Brunstad (møbelprodusent) – en norsk møbelprodusent med hovedkontor i Sykkylven i Møre og Romsdal
*Brunstad (Sykkylven) – ei grend i Sykkylven kommune
*Brunstadhornet – et fjell i Sykkylven på Sunnmøre
*Endre Brunstad – en norsk språkforsker
*Oslofjord Convention Center – tidligere kjent som Brunstad Conference Center
Peder Krog

**Peder Krog** (født 8. april 1654 i Århus i Danmark, død  24. mai 1731 i Trondhjem) var en dansk geistlig som var biskop i Nidaros bispedømme fra 1689 til sin død.

## Livsløp
### Bakgrunn
Han var sønn av Niels Krog (1615–85) fra Berg i Østfold, som ble rektor i Århus og prest i Åby. Moren het Cecilia Pedersdatter Blichfeldt. Faren var av slekten Krog.

Peder Krog gikk på latinskolen i hjembyen Århus, og ble immatrikulert i København som 16-åring den 20. juli 1670. Han studerte først i Rostock og seinere ved Københavns Universitet, men dro så utenlands igjen og studerte i flere år. Den 27. april 1675 ble han magister artium ved Universitetet i Wittenberg.

Peder Krog ble utnevnt til rektor ved latinskolen i Kjøge den 28. januar 1679. 

Selv ble Peder gift med Anna Dorothea Bremer (1659–1746), datter av Jørgen Bremer og Christina. Deres barn: Christian Pedersen Krog (1682–1754), president i Trondheim –  gift med Ingeborg Maria de Knagenhjelm; Nils Krog (1683–1738), rektor ved katedralskolen i Trondheim – gift med  Margrete Tyrholm; Sophie Amalie Krog (1686–1735) – gift med Hans Jenssen Collin;  Jørgen (Georg) Henrik Pedersen Krog født 1687, ble pavens bibliotekar i Roma.

### Prest i Danmark
I 1681 ble han sogneprest i Besser og Onsbjerg og prost over Samsø.

### Biskop i Trondhjem
Han etterfulgte avdøde Christopher Hanssen Schletter (1629–88) som biskop i Nidaros bispedømme, ordinert den 17. februar 1689 i København av den sjællandske biskopen Hans Bagger. Tre dager etterpå ble han, etter kongelig ordre, tildelt doktorgrad i teologi.

Den 5. juli 1689 kom han til Trondhjem, og var biskop der helt til 1731. Han fikk også allerede i 1690 rang og sete som «virkelig justisråd». Han foretok mange visitaser, mange ganger helt opp til Finnmark. Men han var uenig med Thomas von Westen (1682–1727) når det gjaldt finnemisjonen. Han unnlot å holde vedlike en del såkalte "finnekirker", og ble for dette holdt igjen i København i 3 1/2 år, men kom tilbake til Trondhjem i 1729. 

Da bispegården brente 12. juni 1699, mistet han biblioteket sitt. Så kjøpte han Bakke gård utenfor Trondheim året etter, men den ble satt i brann under krigshandlinger i 1718. Dette fikk han ingen erstatning for, da han skyldte så mye på vedlikehold av kirkene. Han synes å ha vært litt kranglete av seg, og førte mange rettssaker.

## Skrifter
* Dispp. Duæ de miraculo solis stantis in valle Gibeon. Havniæ 1679.
* Et bryllupsvers til broren Niels på 9 språk. Wittenberg 1674.
* Et vers til Christian V på 9 språk, kalt *De 9 Muser*. København 1678.
* *Om Maal- og Moskenesstrømmens Beskaffenhed''. Thaarups Magazin II.
* Et brev til Hans Egede i forbindelse med misjoneringen på Grønland.
* En preken han holdt i København på sine gamle dager (mens han var i «arrest»).

## Referanser
Sachsen-Tour

**Sachsen-Tour** er et landeveisritt over flere etapper og arrangeres hvert år i Sachsen, Tyskland. Sachsen Tour ble første gang arrangert i 1985. Siden 2005 har rittet vært klassifisert i kategori 2.1 og en del av UCI Europe Tour. I årene 1985 til og med 1995 var konkurransen forbeholdt amatører.

Konkurransen har normalt 5 etapper og disse går gjennom alle deler av Sachsen, inkludert klatreetapper i Erzgebirge.

Rittet ble avlyst i 2010.

## Vinnere

## Eksterne lenker
*
Kim Gundersen

**Kim Gundersen** (født 1985) er en norsk styrkeløfter som representerte Ulefoss AK. Han er medlem av Norges Styrkeløftforbund og konkurrerer i henhold til IPF (International Powerlifiting Federation) sitt reglement. Han har til nå tre NM-gull hvorav to er i styrkeløft og ett er i benkpress. Gundersen var juniorløfter til og med 31. desember 2008, og fra 1. januar 2009 er han seniorløfter, og kommer sannsynligvis til å stille i klasse -82,5 kg.

## Meritter
Gundersen har fram til 2009 løftet i -67,5- samt -75-kilosklassene, men fra 2009 skal han konkurrere i -82,5. I de to nevnte klassene har han som best 142,5 kg i benkpress i -67,5, mens resultatene for -75 er 245kg i knebøy, 177,5 kg i benkpress og 245 kg i markløft. Beste total på ett og samme stevne er 655,0kg fordelt på 245 kg – 177,5 kg – 240 kg

* NM styrkeløft: 1 gull (2008)
* NM benkpress: 1 gull (2008) 
* Junior-NM styrkeløft: 1 gull (2008)

## Kilder
* Kim Gundersen – Norges Styrkeløftforbund
Lakes

**Lakes** betegner

* Lakes (Sør-Sudan), en delstat i Sør-Sudan.
* et indianerfolk, se Lakes (folk).
* Lakes (Alaska), en by i Alaska
* Lakhes (Λάχης), en athensk general
Nyryddinga

***Nyryddinga*** er en roman av den norske forfatteren Sigmund Løvåsen. Boken kom ut i 2003 på Samlaget og er Løvåsens debutroman. Den handler om ti år gamle Geir, som vil bli bonde som sin far. *Nyryddinga* kom ut som billigbok i 2004 med ISBN 9788252164374. Hjemmesiden hos forlaget har informasjon og lenker til mange anmeldelser. I 2006 kom den ut som lydbok, lest av Anders Eide, på CappelenDamm forlag. Lydbokutgaven har ISBN 9788278442777 og spilletiden er 4 timer og 24 minutter.

## Handling
Geir bor på en liten gård sammen med moren, faren og lillebroren sin. De lever et idyllisk liv oppe i landsbygda. Men plutselig en dag skjer det ting. Boken handler om kjærlighet, motgang og vennskap.

## Priser
* Tarjei Vesaas debutantpris 2003
* P2- lyttaranes romanpris 2003

## Referanser
Kallimakhos (andre betydninger)

Navnet **Kallimakhos** kan vise til følgende personer fra antikken:

*Kallimakhos – en hellenistisk dikter
*Kallimakhos (Athen) – en attisk politiker og polemark
*Kallimakhos (billedhugger) – en gresk billedhugger
*Kallimakhos (strategos) – en ptolemeisk strategos
Arturo Frondizi

**Arturo Frondizi Ercoli** (født 28. oktober 1908 i Paso de los Libres, Provincia de Corrientes, Argentina, død 18. april 1995) var Argentinas president fra 1. mai 1958 til 28. mars 1962 for partiet *Unión Cívica Radical Instransigente*.

Frondizis foreldre var immigranter fra Italia. Han ble uteksaminert jurist fra Universitetet i Buenos Aires i 1930 og gikk deretter inn i politikken. I 1951 var han visepresidentkandidat for Ricardo Balbin, som tapte klart for den sittende presidenten, general Juan Perón. Ved nominasjonsvalget i 1957 vant han over Balbin etter å ha dannet en uforsonlig fløy i partiet. Med støtte fra peronister vant han presidentvalget i 1958.

Frondizis presidentperiode var kjennetegnet av konservativ og militær innblanding i både innenriks- og utenrikspolitikken, noe som i 1959 ledet til innstramninger med påfølgende indre uroligheter. Hans økonomiske innstramninger gav positive resultater, og han oppnådde bred støtte fra Argentinas store middelklasse.

I et forsøk på å megle mellom Cuba og USA, hadde han møter med Che Guevara og Fidel Castro. Dette medførte han mistet den allerede svake støtten han hadde fra militæret. Peronistene fryktet et kommunistisk kupp, og stilte seg på militærets side. 28. mars 1962 ble han avsatt etter et militærkupp.

## Referanser
Kurv (blomsterstand)

**Kurv** eller **korg** er navnet på den særegne blomsterstanden som finnes hos planter i kurvplantefamilien, som f.eks. prestekrage og løvetann.

Kurven består av mange små blomster som sitter tett sammen på et flatt eller kjegleforma blomsterleie. Mellom blomstene er det hos noen arter små skjellforma agner (støtteblad). Samlingen av blomster er omgitt av et hylster av kurvdekkblad (morfologisk sett: støtteblad). Kurvdekkbladet oppfattes av mange som begerblad. De virkelige begerbladene er lite synlige under blomstringa, men vokser etterpå vanligvis ut til en pappus som ofte bidrar i frøspredning.

Enkeltblomstene kan være av to typer: rørkroner som er radiærsymmetriske (som de gule hos prestekrage) eller tungekroner som er ensymmetriske (som de hvite hos prestekragen). Kurvene hos ulike arter kan bestå av bare rørkroner (eks. ulike tistler og knoppurter), bare tungekroner (eks. løvetann) eller en kombinasjon av rørkroner innerst og tungekroner utenfor (eks. prestekrage). 

Mange kurvplanter har flere kurver som kan være ordnet i halvskjermer, klaser eller topper.

## Referanser
Dundee Island

**Dundee Island** er en isdekket øy som ligger øst for den nordøstre spissen av Den antarktiske halvøy og sør for  Joinville Island. Øya ble navnsatt 8. januar 1893 av kaptein Thomas Robertson på Dundee-ekspedisjonen 1892–93 etter hjemmehavnen til ekspedisjonen.

Den er en av flere øyer rundt den delen av halvøya som kalles Graham Land, som er nærmere Sør-Amerika enn noe annet sted på det antarktiske kontinent. Graham Land inngår i kravområdene til Argentinsk Antarktis, Britisk Antarktis og Chilensk Antarktis.

Lincoln Ellsworth brukte Dundee Island som utgangspunkt for den første vellykkede kryssing av kontinentet med fly den 23. november 1935.

Argentina har siden 1967 operert forskningsstasjonen Petrel på øya. Den har en kapasitet på 55 personer og har kun sommerdrift.

## Referanser
Central (Ghana)

**Central Region** er en av Ghanas seksten administrative regioner. Den grenser til Ashanti og Eastern i nord, Western i vest, Greater Accra i øst og Atlanterhavet i sør. Administrasjonssenter i regionen er Cape Coast. Regionen hadde  innbyggere ved folketellingen i 2010. Central Region er administrativt videre inndelt i 22 distrikter.

## Historie
Regionen er et av områdene som først kom i kontakt med europeerne. Portugiserne etablerte fortet Elmina i 1482, som den første faste europeiske basen i Afrika sør for Sahara. Senere reiste flere europeiske makter fort langs kysten i regionen, med bare noen få kilometers avstand.

## Referanser
Peter Daniel Baade

**Peter Daniel Baade** (født 8. mars 1737 i Trondheim, død 25. oktober 1823) var en norsk teolog og jurist med virke i både Trondheim og i Danmark. Han var den første bibliotekar ved Det Kongelige Norske Videnskabers Selskab.

## Liv og virke
### Bakgrunn
Peter Daniel Baade var sønn av Daniel Baade og Helle Marie Petersdtr. Lange. Han ble uteksaminert fra Trondheim katedralskole i 1755 og to år senere ble han candidatus theologiæ. I 1762 dro han til København, hvor han fortsatte sine studier og ble candidatus juris i 1764.
### Vitenskapsselskapet
Samme år kom han tilbake til Trondheim hvor han ble amanuensis hos biskop Johan Ernst Gunnerus. Han kom med i arbeidet med å reorganisere Vitenskapsselskapet og det var han som laget det første utkastet til nye statutter. I desember 1767 ble han utnevnt til Selskapets første bibliotekar, men ble i januar 1768 kalt til sogneprest i Lidemark og Bjæverskov og reiste straks dit. 
### Prest
I 1784 ble Baade sogneprest i Borgund, noen år senere ble han prost over Sunnmøre. Han gikk av 1816 på grunn av alderdomssvakhet.

I 1773 giftet han seg med Karen Friis Spliid (1745–1813), prestedatter fra København.  Han var medlem av valgkollegium for Romsdals amt ved valg av utsendinger til Riksforsamlingen i 1814. Baade ble selv valgt som utsending til Eidsvoll, men avlso på grunn av høy alder og valgforsamlingen måtte finne en annen.

Han var en dyktig og ansett geistlig av opplysningstidens mildt ortodokse og kulturinteresserte prestetype. Han holdt skolen i god stand og var en foregangsmann i gårdsbruk og hagestell. Han var lenge formann i Syndmøre practiske Landhuusholdningsselskab (Norges første i sitt slag) og hadde kunnskaper om botanikk. Biskop Johan Nordahl Brun holdt ham for å være stiftets dyktigste prost, og ble av Brun ansett som verdig til Danebrogkorset (tildelt 1811). I 1819 ble han medlem av Nordstjerneordenen. Ved en visitas noterte Brun at hans ungdoms venn Baade trolig var beruset: Baade «kom med meget ikke videre fornuftig snakk - jeg vet ikke om det skyldtes de forestående hundedagers hete eller Bacchi gaver». Et par dager etter beskrev Brun Baades preken: «Baade utla 2 Kor. 5, 15 over all forventning grundig og dogmatisk. Jeg har i dag visselig hørt den beste tale siden jeg forlot Bergen, vel meget kort, men kraftig.»

Baade hadde jordeiendom i distriktet, på sin visitas i 1803 støtte Johan Nordahl Brun på Baade på Hellesylt som var Baades eiendom.

## Utgitte skrifter

* Tronhiemske Have-Planter, trykt i Det Kgl. norske Videnskabers Selskabs Skrifter nr 4(1768); digitalisert utgave av teksten

## Referanser



## Litteratur

* ''Det kongelige Norske Videnskabers Selskab. Skrifter 1993, nr. 1: Til opplysning, Universitetsbiblioteket i Trondheim 1768 – 1993.'' DKNVS, Tapir forlag 1993. ISBN 82-519-1467-1

## Kilder

*
Tøvik

**Tøvik** er et sted i Averøy kommune i Møre og Romsdal. Her var det ferge som gikk fra Tøvik til Ørjavika i Eide kommune før Atlanterhavsveien ble bygd.
Nokia N82

**Nokia N82** er en mobiltelefon fra Nokia som kom i handel 2007/2008.

Mobilen har et 5 megapixel kamera innebygd.
Den har også A-GPS og Wi-Fi.
Regina (navn)

**Regina** er et kvinnenavn med latinsk opprinnelse og betyr «dronning». Navnet er populært i mange land, blant annet i Øst-Afrika.

## Etymologi
*Regina* er har opprinnelse i vulgærlatinske *regina*, «dronning».

*Regine* er en skandinavisk og tysk form av navnet.

## Utbredelse
*Regina* er kjent brukt som fornavn fra 200-tallet. Navnet er kjent brukt i Sverige første gang i 1604, og var mest populært i perioden 1885&ndash;1909.

Det er i dag et vanlig navn i mange land, blant annet i Øst-Afrika.

|}

## Kjente personer med navnet
Personene i listen er ordnet kronologisk etter fødselsår.
* Regina Lund (f. 1967), svenske skuespiller og sanger
* Regina Spektor (f. 1980), russisk-amerikansk sanger og musiker

## Annen bruk av navnet
* Regina, by i Canada

## Navnedag
*Regina* har navnedag i flere land, oftest 7. september, men har ikke noen norsk navnedag. Formen *[[Regine]]* har norsk navnedag 7. september. *Regina* hadde fram til 2010 også svensk navnedag 7. september.

## Referanser


## Eksterne lenker
*
Theagenes fra Rhegion

**Theagenes fra Rhegion** (Θεαγένης ὁ Ῥηγῖνος) var en gresk litteraturkritiker og teoretiker fra 500-tallet f.Kr. Han er kjent for å ha forsvart mytologien som finnes i Homers verker fra rasjonalistiske angrep. I dette forsvaret ble han en tidlig eksponent for den allegoriske metoden i lesningen av litterære tekster. Theagenes søkte å forklare myter som allegorier, og så etter en virkelighet som lå skjult i poetiske bilder. Denne fortolkningsmetoden ble ytterligere utviklet hos de greske stoikerne som søkte å redusere greske guder til moralske prinsipper.

Det er svært lite vi kjenner til om Theagenes fra Rhegion. Overstående er funnet i et notat av nyplatonikeren Porfyrios i en utgave *[[Iliaden]]* hvor Theagenes ble regnet som far til den allegoriske metode. Effekten av hans betydning ble først virkningsfull langt senere, men ingenting av hans egne arbeider er kjent for å ha overlevd oldtiden.

## Referanser


## Litteratur
* Primavesi, Oliver: «*Theologische Allegorie*. Zur philosophischen Funktion einer poetischen Form bei Parmenides und Empedokles». I: Marietta Horster, Christiane Reitz (red.): *Wissensvermittlung in dichterischer Gestalt*. Palingenesia 85. Franz Steiner, Stuttgart 2005, S. 69–94. ISBN 978-3-515-08698-1

## Eksterne lenker
* Oppslag i ''Ancient library'' 
* The Greek Philosophers on Myth and Cosmology: Theagenes
Studentparlamentet ved Høgskolen i Bergen

**Studentparlamentet ved Høgskolen i Bergen** var en interesseorganisasjon for studentene ved Høgskolen i Bergen. Studentparlamentet jobbet med saker som angikk studenter ved høgskolen og var satt sammen av 5 representanter fra hver avdeling, totalt 15 personer. Studentparlamentet hadde i tillegg et styre på 5 personer. Anders Veggeland var leder for organisasjonen i 2013.

## Eksterne lenker
* Studentparlamentet ved Høgskolen i Bergens hjemmeside
Gjertrud (rollefigur)

**Gjertrud** er en rollefigur fra Shakespeares tragedie *[[Hamlet]]*. Hun er Hamlets mor og dronning av Danmark. Hennes forhold til Hamlet er på sett og vis turbulent, da han blir fornærmet av morens ekteskap med Claudius, mannen som myrdet kongen (Gjertruds avdøde ektemann og prins Hamlets far). Gjertrud viser ingen tegn til skyldfølelse i sitt ekteskap Claudius, og Hamlet begynner stadig å utvise sjalusi overfor Claudius. Det at hun giftet seg så raskt etter dødsfallet, kan bety at hun var deltakende i mordet på en eller annen måte. Hennes handlinger er ofte suspekte, ifølge Hamlet spesielt fordi hun knapt sørget etter ektemannens død før hun ektet Claudius.

## Referanser


## Eksterne lenker
*
Stornes (øy)

**Stornes** er en øy som ligger i innsjøen Nelaug i Åmli kommune i Agder. Øya har et areal på ca. 130 dekar.
Henry Foster

**Henry Foster** (født 1796 eller 1797 i Woodplumpton i Preston i Lancashire, død 5. februar 1831 i Panama) var en britisk marineoffiser som deltok i vitenskapelige ekspedisjoner til Arktis og Antarktis.

I 1824 deltok han i en ekspedisjon til nordvestpassasjen, ledet av William Edward Parry. Han foretok observasjoner og målinger innen magnetisme, astronomi og pendelmålinger av gravitasjonsfelt. I 1827 deltok han i en britisk nordpolekspedisjon, også ledet av Parry, som nådde 82° 45’ N. Dette var rekord for nordlig utforskning som ikke ble slått før 49 år senere.

Fra 1828 til 1831 kommandør på HMS «Chanticleer» og ledet den britiske marines ekspedisjon til Sør-Atlanteren og Sør-Shetlandsøyene. Her gjennomførte han blant annet den første vitenskapelige utforskningen av Deceptionøya og foretok gravitasjonsmålinger, magnetiske observasjoner og kartla øya. Kraterøyas indre havnebasseng, Port Foster, er oppkalt etter ham.

Han druknet i Chagreselven i Panama i 1831.

## Priser og utmerkelser (utvalg)
*1827 – Copleymedaljen

## Referanser
Bjørn Ullevoldsæter Skifabrikk

**Bjørn Ullevoldsæter Skifabrikk** var en norsk produsent av ski. Fabrikken ble etablert omkrng 1920, i *Kruttverkveien* i Nittedal, av Bjørn Ullevoldsæter. Deretter ble den utbygd, både på 1920- og 1930-tallet. Fra 30-tallet av produserte de ski hele året. I starten langrenns- og hoppski, men fra 1935 også slalåmski. I begynnelsen produserte de skiene av heltre hickory. Dette var et tungt og hardt treslag. Senere overtok ski som var produsert av flere tresorter; laminerte ski. 

Ullevoldsæter tok patent på denne produksjonen i mai 1933, selv om det også var andre skiprodusenter som produserte limte ski, blant annet Kristian Østby. Ullevoldsæters patentsøknad kom imidlertid en uke etter at amerikaneren Raymond C. Anderson hadde søkt patent på det samme. De to var ikke klar over hverandre, og det endte opp med at begge fikk patent. Teknikken var heller ikke ny, det var blitt produsert limte ski i Norge siden 1890-tallet. Ullevoldsæter solgte senere selve patentet til Peter Østbye i Oslo, som solgte splitkein-skiene videre. 

Ullevoldsæters fabrikk ble revet i 1998. 

## Referanser
Bjørn Ullevoldsæter

**Bjørn Ullevoldsæter** (født 22. desember 1891, død 2. september 1975) var en norsk produsent av ski, gjennom Bjørn Ullevoldsæter Skifabrikk.

Ullevoldsæter var født og vokste opp på Ullevoldsæter i Nordmarka. Som ung gikk han i lære hos den kjente skimakeren Thorvald Hansen i Oslo. Han flyttet hit i 1910 men flyttet litt før 1920 til Nittedal, der familien hadde flyttet i 1917. Her etablerte han Bjørn Ullevoldsæter Skifabrikk. 

I 1932 tok Ullevoldsæter patent på limte ski av tre lag: et lag hickory som gliflate, et lettere treslag som f.eks. gran i midten og overflate av hickory eller ask. Ullevoldsæter solgte patentet til Peter Østbye som produserte ski på Splitkeinfabrikken. I 1935 tok Ullevoldsæter patent på ski med flere lag og hardvedkanter. 

## Referanser


## Litteratur
*
Frostastaðavatn

**Frostastaðavatn** er en innsjø på Island. Den ligger på det islandske høylandet, ikke langt fra Landmannalaugar og vulkanen Hekla.

Det er spor etter vulkanisme rundt innsjøen, for eksempel finner en ofte grønt og blått vann rundt vulkaner. 

To hovedveier går langs bredden av innsjøen, *Fjallabak syðri* og *Landmannaleið*.

## Eksterne lenker
* Bilder
Sodaprosessen

**Sodaprosessen** er en kjemisk prosess for å lage papirmasse av massevirke med natronlut som kokekjemikalie. En modifikasjon er *Soda-AQ-prosessen* hvor antrakinon (AQ) blir anvendt som kokeradditiv for å redusere karbohydratdegradering av cellulose. Sulfatprosessen er den vanligste for å lage kjemisk papirmasse, men sodaprosessen anvendes for enkelte spesielle materialer som halm og enkelte tropiske løvtrær. Den gir en masse med lavere styrke enn de andre kjemiske prosessene (sulfat- og sulfittprosessen).

## Historie
Sodaprosessen var den første kjemiske metoden for å lage papirmasse. Den ble patentert i 1851 av Burgess i USA og Watts i England.  Det første bruket startet i 1860 i USA. I 1865 patenterte Burgess og Watt en metode for gjenvinning av de brukte kokekjemikaliene. Mange av de tidlige sodabrukene ble raskt konvertert til sulfatprosessen da den ble oppdaget.

## Produksjon
Til sodaprosessen anvendes hovedsakelig mest plantefiber. Ca 5%-10% av papir blir lagd fra plantefiber. De mest vanlige råvarene er hvetestrå og bagasse. Ved å anvende plantefiber reduseres avskoging.

Bagasse er lett å koke til papirmasse og trenger mindre blekekjemikalier enn kjemiske masser fra vedtre. De fleste brukene konsentrerer de brukte kokeveskene og forbrenner dem for å gjenvinne kokekjemikaliene.

### Sodaprosessen som løsning på silikatavsetninger
Mange typer gress (halm), sukkerrør (bagasse), bambus en del tropiske løvtær inneholder mye silikater og kan gi avsetninger med natriumaluminumsilikat. Moderate mengder kan bli kontrollert med kalk eller mesaovnaske. Silikat kan fjernes fra grunnluten i en sodaprosess ved å senke pH i luten med karbondioksid (CO2) fra forbrenningsavgasser. Ingen kommersielle systemer eksisterer for fjerning av silikat i sulfatprosessen, men den kan håndere de små mengdene silikat som finnes i trær som vokser i temperert klima.

## Se også
*Cellulose
*Papir
*Sulfittprosessen
*Sulfatprosessen

## Referanser
Mount Ruapehu

**Mount Ruapehu** er den største vulkanen på New Zealand og har en høyde på 2&nbsp;797 moh. Den er det høyeste punktet på Nordøya, den minste av de to hovedøyene.
## Referanser

 
## Eksterne lenker
*
’Nuff Said

***'Nuff Said*** er det 15. studioalbumet til Ike & Tina Turner som ble gitt ut i 1971. Albumet kom på 21.-plass på R&B-lista og 108.-plass på Pop-lista. Albumet ble spilt inn i Bolic Sound i Inglewood i California i 1971.

## Sporliste

**Side 1:**

# «I Love What You Do To Me» (Calvin Lane og Philip Reese)
# «Baby (What You Want Me To Do)» (Aillene Bullock)
# «Sweet Flustrations» (Leon Ware, Ike Turner og Philip Reese)
# «What You Don't See (Is Better Yet)» (Ike Turner, Tina Turner, Leon Ware og Calvin Lane)
# «'Nuff Said» (Calvin Lane, Philip Reese og Ike Turner)

**Side 2:**

# «Tell The Truth» (Leon Ware og Ike Turner)
# «Pick Me Up (Take Me Where Your Home Is)» (Leon Ware, Ike Turner, Tina Turner og Aillene Bullock)
# «Moving Into Hip Style – A Trip Child!» (Ike Turner, Tina Turner og Leon Ware)
# «I Love Baby» (Ike Turner, Calvin Lane og Philip Reese)
# «Can't You Hear Me Callin'» (Leon Ware og Ike Turner)
# «'Nuff Said» (Part II) (Calvin Lane, Philip Reese og Ike Turner)

## Referanser


## Eksterne lenker
*
Transwede

**Transwede** er et flyselskap som ble startet av Thomas Johansson i 1985 og fløy charter for Fritidsresor inntil 1998 da charterdelen av selskapet skiftet navn til Blue Scandinavia og senere Britannia og deretter integrert i TUIfly Nordic.
Rutedelen av selskapet solgt til Per G. Braathen og byttet navn til Braathens Malmö Aviation. Øvrige deler av selskapet ble enten solgt eller lagt ned.
Transwedes tekniske avdeling ble eksempelvis solgt til FFV Aviocomp.

I 2004 ble Transwede reetablert av Per G. Braathen. Transwede Airways AB har i dag hovedbase ved Landvetter lufthavn, Göteborg og opererer flyvninger basert på såkalte wet lease-avtaler med SAS og italienske Air One. Transwede opererer også flyvninger for sitt søsterselskap Malmö Aviation, eies av Braganza Sweden AB og inngår i  Braathens Aviation.

## Destinasjoner

På vegne av **AirOne**
*  Italia
**Milano (Linate lufthavn)
*  Storbritannia
**London (London City Airport)

På vegne av **Scandinavian Airlines**
*  Belgia
**Brussel (Brussel lufthavn)
*  Tyskland
**Düsseldorf (Düsseldorf lufthavn)
*  Norge
**Oslo (Oslo lufthavn, Gardermoen)
*  Sverige
**Stockholm (Stockholm-Arlanda Airport)
*  Storbritannia
**London (London City Airport)

På vegne av **Malmö Aviation**
*  Sverige
**Stockholm (Bromma lufthavn)
*  Sverige
**Malmö (Malmö lufthavn)
*  Sverige
**Göteborg (Landvetter lufthavn)

## Flåte
Per mars 2008 består selskapets flåte av:

*4 Avro RJ70 SE-DJP, SE-DJX, SE-DJY og SE-DJZ. Et fly opereres for Scandinavian Airlines Sverige, to fly for SAS Norge og det siste for Air One.
*2 Avro RJ85 SE-DJO og SE-DJN opereres for Scandinavian Airlines Sverige.

## Referanser


## Eksterne lenker
* Transwede Airways
* Transwede Airways Fleet
Fly to the Rainbow

***Fly to The Rainbow*** er det andre studioalbumet fra det tyske hard rock/Heavy metal-bandet Scorpions, utgitt i november 1974.

Det var en helt ny inkarnasjon av Scorpions som ga ut oppfølgeren til Lonesome Crow (1972). Scorpions opptrådte som åpningsband for UFO etter utgivelsen av debutalbumet. Da UFOs gitarist Mick Bolton forlot bandet, rekrutterte de Michael Schenker fra Scorpions. Scorpions ble oppløst etter dette. Klaus Meine og Rudolf Schenker ble med i bandet Dawn Road som for øvrig besto av Roth, Buchholz og Rosenthal. Dette bandet endret navn til Scorpions, da Meine og Schenker hadde platekontrakt under det bandnavnet.

Åpningsnummeret på *Fly to The Rainbow*, «Speedy's Coming», bærer bud om hardrocken som skulle kjennetegne bandet i fremtiden, mens albumet for øvrig fortsetter i det progressive sporet fra forgjengeren. Albumet toppet listene i Tyskland og Japan.

## Sporliste
# «Speedy's Coming» (Rudolf Schenker, Klaus Meine) – 3:36
# «They Need a Million» (Rudolf Schenker, Klaus Meine) – 4:50
# «Drifting Sun» (Ulrich Roth) – 7:42
# «Fly People Fly» (Rudolf Schenker, Klaus Meine) – 5:03
# «This Is My Song» (Rudolf Schenker, Klaus Meine) – 4:18
# «Far Away» (Rudolf Schenker, Michael Schenker, Klaus Meine) – 5:38
# «Fly to the Rainbow» (Michael Schenker, Ulrich Roth) – 9:40

## Medvirkende
*Klaus Meine&ndash;Vokal
*Uli Jon Roth&ndash;Gitar, bakgrunnsvokal, vokal på «Drifting Sun» og «Fly to the Rainbow»
*Rudolf Schenker&ndash;Gitar, bakgrunnsvokal, vokal på «They need a Million» og «Drifting Sun»
*Francis Buchholz&ndash;Bassgitar, bakgrunnsvokal
*Jürgen Rosenthal&ndash;Trommer
### Gjestemusiker
*Achim Kirschning&ndash;Keyboard

## Referanser


## Eksterne lenker
*
In Trance

***In Trance*** er det tredje studioalbumet fra det tyske hard rock/heavy metal-bandet Scorpions, utgitt i september 1975.

## Sporliste
#«Dark Lady» – 3:30  (U. Roth)
#«In Trance» – 4:47  (R. Schenker/K. Meine)
#«Life's Like a River» – 3:54  (U. Roth/R. Schenker/C. Fortmann)
#«Top of the Bill» – 3:26  (R. Schenker/K. Meine)
#«Living And Dying» – 3:24  (R. Schenker/K. Meine)
#«Robot Man» – 2:47  (R. Schenker/K. Meine)
#«Evening Wind» – 5:06  (U. Roth)
#«Sun in My Hand» – 4:25  (U. Roth)
#«Longing for Fire» – 2:44  (R. Schenker/U. Roth)
#«Night Lights» (Instrumental) – 3:14  (U. Roth)

## Personell
* Klaus Meine – vokal
* Ulrich Roth – gitar, bakgrunnsvokal, hovedvokalist på «Dark Lady» og «Sun In My Hand»
* Rudolf Schenker – gitar, bakgrunnsvokal
* Francis Buchholz – bass, bakgrunnsvokal
* Rudy Lenners – trommer, perkusjon

## Eksterne lenker
*
Aktualitetsprinsippet

I vitenskapsteorien betegner **aktualitetsprinsippet** eller **uniformitarisme** antagelsen om at de naturlige prosesser som foregikk i fortiden er de samme som kan observeres i dag. Det sammenfattes ofte i begrepet «Nåtiden er nøkkelen til fortiden».

Prinsippet ble først formulert innenfor geologien på slutten av 1700- og begynnelsen av 1800-tallet. Geologiene James Hutton og Charles Lyell viste at de geologiske prosessene som virker i dag, må være de samme som også virket i en fjern fortid. Denne teorien sto i motsetning til katastrofismen som hadde rådet fram til da, en teori som forutsatte at jordens overflate var blitt dannet plutselig gjennom geologiske prosesser som var ulike noe av det man kan observere i nåtiden. Aktualitetsprinsippet fordrer at planeten er svært gammel, og forbindes gjerne med Huttons idé om «deep time». Gjennom å benytte moderne mål på sedimentasjonshastigheter og hvor fort elver sliter på terrenget rundt seg ble det for første gang mulig å gjennomføre dateringer av Jorda.

## Referanser
Bliss (album)

***Bliss*** er den norske sangeren Tone Damli Aaberges debutalbum.

Albumet ble utgitt 5. desember 2005 av EMI etter at hun fikk andreplassen i *[[Idol (TV-program)|Idol]]* samme år. Albumet solgte til gullplate og hadde den mest spilte låten på radio i over to måneder med singlen «The Bliss Song», som var nr. to på videotoppen på NRK *[[Svisj]]* i samme periode.

## Sporliste
# «The Bliss Song»
# «End of an Affair»
# «Keep on Keeping on»
# «The Moon Is a Harsh Mistress»
# «Lazy Day in Bed»
# «Somewhere Soft to Land» 
# «Songbird»
# «Everything That I Am»
# «High Hopes»
# «I'll Get Myself Together»
# «Burn for You»
# «The Bliss Song» (video)
Knut Hamsuns plass (Grimstad)

**Knut Hamsuns plass** er en plass i Grimstad sentrum, foran de gamle lokalene til Grimstad bibliotek, som er oppkalt etter forfatteren og nobelprisvinneren Knut Hamsun. Det er planer om at lokalene skal omgjøres til et Knut Hamsun-museum. Det ble vedtatt å gi plassen navnet Knut Hamsuns plass 21. januar 2009. 

Det er også en byste av Knut Hamsun på plassen. Grimstad fikk den i gave av Hamsuns barnebarn Anne Marie Thurmann-Moe. Bysten er laget i 1994 av billedhugger Roald Olsson. Et eksemplar støpt i bronse står i Gyldendal Norsk Forlags lokaler. Det ble siden støpt et eksemplar nr. to, som Anne Marie Thurmann-Moe fikk i 60-årsgave av sin mann. Det er dette eksemplaret som ble forært Grimstad. Gyldendal Norsk Forlag bidro med å sette opp en sokkel.

## Referanser